《题管建初山人游玄岳卷》
明代·胡应麟

龙峤千盘雾色开，中天何处蹑崔嵬。遥峰恍入飞仙户，列岫高悬上帝台。

倚杖祝融云自起，题诗天柱月频来。风前绛节如相问，为拾瑶华寄草莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。